Valurile de migranti care se abat spre Europa mascheaza teroristi si servesc interesele Kremlinului, afirma cel mai important comandant militar al Aliantei Nord-Atlantice.

Teroristii ISIS se infiltreaza in Europa prin intermediul refugiatilor, care sunt folositi ca o arma de catre Kremlin. Afirmatiile au fost facute de generalul Philip Breedlove, comandantul fortelor NATO din Europa, in fata Congresului Statelor Unite, unde a sustinut marirea bugetului Pentagonului.

„Impreuna, Rusia si regimul lui Bashar al-Assad utilizeaza deliberat migratia ca o arma pentru a incerca sa copleseasca structurile europene”, a declarat Breedlove, cunoscut pentru luarile sale de pozitie ostile Kremlinului. Generalul a afirmat ca bombardamentele rusesti in Siria „au exacerbat proprortiile” crizei refugiatilor. Afirmatii similare au fost facute de surse de la varful UE, potrivit carora Rusia ar folosi criza refugiatilor pentru a o rasturna pe Angela Merkel, "omul forte" al Uniunii Europene.

Mai mult, printre migranti s-ar ascunde „criminali, teroristi si luptatori straini”, potrivit comandantului fortelor NATO. „Statul Islamic se raspandeste ca un cancer printre refugiati”, a avertizat el, spunand ca mai multe tari europene ar detine informatii potrivit carora pe teritoriul lor se pregatesc atentate teroriste.

Breedlove a acuzat Kremlinul si ca ar intretine in continuare conflictul din Ucraina. „Rusia a decis sa fie un adversar”, a spus el, „si foloseste forta militara pentru a incalca suveranitatea si integritatea teritoriala a Ucrainei, Georgiei si altor tari, precum Moldova”. Generalul a spus ca are informatii privind concentrari de echipament militar rusesc la granita cu Ucraina, echipament care ar urma sa fie livrat separatistilor.

In replica, vicepremierul rus Dmitri Rogozin (foto sus) l-a acuzat pe Breedlove ca „incearca sa dea vina pe altii". „Specialistul in bombardarea nuntilor afgane da vina ne invnuieste pe noi ca am bombarda imprecis”, a scris Rogozin pe Twitter.